Thoma Deljana

Thoma Deljana (Elbasan, 20 shkurt 1924 - 14 shtator 2014) ka qenë përgjegjës rinie i njësitë e Frontit Nacional-Çlirimtar, nëpunës dhe ministër shqiptar.

 Biografia 
U lind në Elbasan më 20 shkurt 1924 në lagjen "Kala". Ndoqi studimet në shkollën Normale deri më 1943. Në nëntor 1943 anëtar i Partisë Komuniste. Në qershor 1943 - nëntor 1944 qe punëtor partie në qytetin e vendlindjes. Në nëntor-dhjetor 1944 qe përgjegjës rinie në divizionin e 7-të në Korçë. Nga dhjetori i 1944 e deri në prill 1945 qe përgjegjës i seksionit politik të divizionit të 8-të në Peshkopi.

Në maj të 1945 u zgjodh anëtar i Komitetit Qendror të Partisë për Elbasanin deri në janar të 1946 dhe nga janari i 1946 e deri në shtator 1947 sekretar i Komitetit Qarkor të PK-së në Elbasan. Në shtator 1947 e deri në dhjetor të 1948 qe kryetar dege në Komisionin e Planit të Shtetit. Më 1948 - 1951; 1953 - 1955 qe shef seksioni dhe më 1951 - 1953 zëvendësdrejtor në Drejtorinë e Kuadrit në Komitetin Qednror të Partisë.

Më 1955 - 1958 ndoqi studimet në Shkollën e Lartë të Partisë në Moskë. Gjatë viteve 1952 - 1976 qe anëtar i Komitetit Qendror të Partisë dhe nga 1954 e deri më 1976 qe deputet. Më 1958 - 1961 qe sekretar i parë i Komitetit të Partisë së Punë në rrethin e Elbasanit. Më 1961 - 1965 shërbeu si zëvendësministër i parë i Arsimit. Më 1965 - 1966 qe ministër i Arsimit dhe nga 1966 ministër i Arsimit dhe i Kulturës për dhjetë vitet e ardhshme. Më 1975 u dënua si pjesë e grupit armiqësor të arsim-kulturës me në krye Abdyl Këllezin, gjë për të cilën u shkarkua nga ofiqi ministror.

Më 1976 - 1977 i dënuar me internim qe drejtor i shkollës së mesme në Dhëmblan të Tepelenë, pas 1977 u shkarkua dhe punoi si çoban e bujk. Prej ku u kthye më 1985 si i internuar në vendlindje.

 Referime 

Kategoria:Lindje 1924
Kategoria:Vdekje 1976
Kategoria:Ministra të Arsimit dhe Sportit të Shqipërisë
Kategoria:Njerëz nga Elbasani
Kategoria:Grupi i kulturës